Peter Michael Motzfeldt

Peter Michael Motzfeldt (1920–2013) var en norsk diplomat og ambassadør. Han var Norges ambassadør i Nigeria, Brasil og Thailand.

 Liv og virke 
Motzfeldt gjennomførte 1939-1940 befalsskolen. Under andre verdenskrig var han fra 1941 med i Milorg. I 1943 kom han over til Sverige, der han tjenestegjorde i de norske polititroppene.«Peter Michael Motzfeldt 75 år 17. august», NTBtekst, 28. juli 1995.

Han ble cand.jur. i 1948 I 1949 begynte han i Utenriksdepartementet. Hans første var utenriksstasjonering var i Marseille i Frankrike. Fra 1954 til 1965 var han ved Norges militærmisjon i Berlin.Aftenposten, 17. august 1970, s. 9. Senere tjenestegjorde han ved Norges legasjon i Hellas. Han tjenestegjorde også i New Delhi i India.

Han var ambassadør til Nigeria 1970-1975, ambassadør til Brasil 1975-1980 og ambassadør til Thailand 1981-1988.

Motzfeldt var kommandør av St. Olavs Orden. For sin krigsinnsats mottok han Deltagermedaljen med rosett og ble hedret med den britiske King's Commendation for Brave Conduct. Motzfeldt var også kommandør av den greske Føniksordenen.Bjørn Steenstrup: Hvem er Hvem? 1979, Oslo: Kunnskapsforlaget, 1979, s. 446.

 Referanser 

Kategori:Medlemmer av Milorg
Kategori:Norske jurister
Kategori:Norges ambassadører til Brasil
Kategori:Norges ambassadører til Nigeria
Kategori:Norges ambassadører til Thailand
Kategori:Kommandører av St. Olavs Orden
Kategori:Deltagermedaljen
Kategori:Personer fra Lillehammer kommune
Kategori:King's Commendation for Brave Conduct